SPVI วิ่งแรง 6% สูงสุดในรอบ2 เดือน คาดเก็งฯแผนธุรกิจเด่น ชี้ปีนี้ปั๊มยอดขายนิวไฮต่อเนื่อง
SPVI วิ่งแรง 6% สูงสุดในรอบ2 เดือน คาดเก็งฯแผนธุรกิจเด่น ชี้ปีนี้ปั๊มยอดขายนิวไฮต่อเนื่อง โดย ณ เวลา 11.59 น. อยู่ที่ระดับ 1.60 บาท บวก 0.09 บาท หรือ 5.96% ด้วยมูลค่าซื้อขาย 16.21 ล้านบาท
24 เม.ย. 2561

ผู้สื่อข่าวรายงานว่า บริษัท เอส พี วี ไอ จำกัด (มหาชน) หรือ SPVI  ณ เวลา 11.59 น. อยู่ที่ระดับ 1.60 บาท บวก 0.09 บาท หรือ 5.96% ด้วยมูลค่าซื้อขาย 16.21 ล้านบาท ราคาหุ้นวิ่งแรงในรอบ 1 เดือน โดยนับตั้งแต่หุ้นยืนที่ระดับ 1.64 บาท เมื่อวันที่ 28 ก.พ.61

บล.เคทีบี (ประเทศไทย)  ระบุในบทวิเคราะห์ว่า   ผู้บริหาร SPVI ยันยอดขายปีนี้ทำนิวไฮต่อเนื่องจากปีก่อน เตรียมทุ่มงบ 6 ล้านบาท ขยายสาขาร่วมกับ AIS อีก 3 สาขา สบช่องขายสินค้าผ่านองค์กร รัฐวิสาหกิจและสถานศึกษา พร้อมดันมาร์จิ้นเติบโตสูงขึ้น